NORMATIVA DE LA UNIVERSITAT D'ALACANT EN MATÈRIA DE PRESÈNCIA EQUILIBRADA DE DONES I HOMES EN ÒRGANS DE GOVERNS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4083)
  + [Valencià](/va/acuerdo/4083)






Selector de idioma

Leer

* [Español](/es/acuerdo/4083)
* [Valencià](/va/acuerdo/4083)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT EN MATÈRIA DE PRESÈNCIA EQUILIBRADA DE DONES I HOMES EN ÒRGANS DE GOVERNS[Butlletí Oficial Universitat d'Alacant](/ca/Publicacion)
========================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT EN MATÈRIA DE PRESÈNCIA EQUILIBRADA DE DONES I HOMES EN ÒRGANS DE GOVERNS

Data d'aprovació
:   23/02/2017

Data de publicació
:   28/02/2017

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=4083.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4083)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4083)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT EN MATÈRIA DE PRESÈNCIA EQUILIBRADA DE DONES I HOMES EN ÒRGANS DE GOVERNS&url=https://www.boua.ua.es/va/acuerdo/4083)

**Títol:** NORMATIVA DE LA UNIVERSITAT D'ALACANT EN MATÈRIA DE PRESÈNCIA EQUILIBRADA DE DONES I HOMES EN ÒRGANS DE GOVERNS

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 23 de febrer de 2017

NORMATIVA DE LA UNIVERSITAT D’ALACANT EN MATÈRIA DE PRESÈNCIA EQUILIBRADA DE DONES I HOMES EN ÒRGANS DE GOVERNS

PREÀMBUL

Des de la proclamació de la Constitució han sigut moltes les normes aprovades que, des de diferents àmbits, han desenvolupat mesures que tendeixen a garantir la no discriminació i la igualtat de tracte entre dones i homes i són aquests valors superiors de l’ordenament jurídic. No obstant això, ha sigut la Llei Orgànica 3/2007, de 22 de març, per a la igualtat efectiva entre dones i homes, la que de forma explícita enuncia la transversalitat del principi d’igualtat d’oportunitats entre dones i homes com un principi d’actuació dels poders públics (art. 15). Així mateix, estableix que aquests procuraran atendre el principi de presència equilibrada de dones i homes en els nomenaments i les designacions dels càrrecs de responsabilitat que els corresponguen (art. 16). Per la seua banda, la Llei Orgànica 4/2007, de 12 d’abril, per la qual es modifica la Llei Orgànica 6/2001, de 21 de desembre, d’Universitats, en el pròleg reconeix el paper de la universitat com a transmissor essencial de valors, i insta als poders públics a remoure els obstacles que impedeixen a les dones aconseguir una presència en els òrgans de govern de les universitats. Corol·lari d’aquestes normes, la Universitat d’Alacant ha assumit el compromís d’atendre el principi de presència equilibrada de dones i homes en els òrgans de govern, consultius i de representació i dedica l’art. 40.3 del seu Estatut a aquest mandat legal.

Amb aquest marc normatiu, malgrat els avanços produïts en els últims anys, les estadístiques i indicadors sobre la situació de les dones i els homes en les universitats segueixen mostrant que encara hi ha escletxes de gènere i que l’accés a la carrera professional i la promoció laboral no es produeix en igualtat d’oportunitats. En particular, les dades arreplegades en l’Observatori per a la Igualtat entre Dones i Homes de la UA relatius a la distribució de la presència dels homes i les dones en els òrgans de gestió, permet quantificar l’escletxa de gènere en aquest àmbit situant-la, en termes general s, al voltant del 25% a favor dels homes que formen part del col·lectiu del personal docent i investigador (PDI).

Aquesta escletxa de gènere no solament contravé el patró que ha de regir l’actuació dels poders públics, sinó que evidencia la desigualtat en les oportunitats que les dones i els homes del personal docent i investigador experimenten en l’accés i la promoció de les seues respectives carreres professional acadèmiques. I això és així perquè el Reial Decret 415/2015, pel qual s’estableix l’acreditació nacional per a l’accés als cossos docents universitaris, arreplega com a mèrits avaluables l’experiència en gestió i administració educativa, científica i tecnològica. Correspon, doncs, a la Universitat d’Alacant introduir mesures correctores de les desigualtats observades que garantisquen la igualtat d’oportunitats en l’accés al recurs que s’està oferint i que, en el cas de l’àmbit de les universitats públiques, abraça directament la carrera professional acadèmica de les dones i els homes PDI mentre que l’experiència en gestió i administració educativa, científica i tecnològica és un mèrit avaluable.

Així mateix, els càrrecs en òrgans de govern objectiu d’aquesta normativa i relacionats en l’article 2.3 b) del Reial Decret 1086/1989, de 28 d’agost, sobre retribucions del professorat universitari i, si escau, els càrrecs assimilats, impliquen una retribució addicional amb la qual es persegueix reconèixer els mèrits especials en l’activitat desenvolupada, com també incentivar l’exercici d’aquesta. Aquesta no solament es percep durant l’acompliment del càrrec, sinó que es converteix en un component addicional fix del salari la quantia del qual, segons el que disposa el Decret 174/2002, de 15 d’octubre, del Govern Valencià, sobre Règim i retribucions del Personal Docent i Investigador contractat laboral de les Universitats Públiques Valencianes i sobre retribucions addicionals del professorat universitari (art. 25), es determina anualment d’acord amb l’acumulació d’anys en l’acompliment dels càrrecs de gestió universitària referits. D’aquesta manera, l’escletxa de gènere en l’assumpció de càrrecs de gestió universitària és una de les dimensions que explicarien, al seu torn, l’escletxa salarial que persisteix entre dones i homes del personal docent i investigador.

Article 1. Objectius

Aquesta normativa té com a objectius:

1. Desenvolupar el mandat contingut en l’article 40.3 de l’Estatut de la Universitat d’Alacant en matèria de promoció de la participació de les dones en tots els nivells de representació i direcció.

2. Aconseguir la representació equilibrada entre dones i homes en els òrgans de govern de la Universitat d’Alacant.

3. Garantir la igualtat d’oportunitats de dones i homes en l’accés i la promoció en la carrera professional acadèmica.

Article 2. Àmbit d’aplicació

1. Aquesta normativa és aplicable en:

a) El Consell de Direcció que assisteix la rectora o el rector en el desenvolupament de les seues competències i que, segons disposa l’article 68.2 de l’Estatut de la UA, està format per les vicerectores i els vicerectors, la secretària o el secretari general , la gerent o el gerent i, si escau, per la resta d’integrants que designe la rectora o el rector.

b) El conjunt format per les directores o els directors de secretariat i la vicesecretària o vicesecretari general els quals, auxilien les vicerectores i els vicerectors i la secretària o el secretari general en l’exercici de les funcions d’aquests.

c) Els equips deganals o de direcció de facultat o escola formats, per la degana o la directora o el degà o el director, les vicedeganes o les subdirectores o els vicedegans o els subdirectors i la secretària o el secretari. En aquesta composició s’haurà d’incloure altres membres si així ho disposa el reglament de la facultat o escola.

Article 3. Presència equilibrada

1. Els equips de direcció nomenats en l’article anterior han de formar-se respectant una composició equilibrada entre dones i homes.

2. Es considerarà que la composició és equilibrada:

a) En els equips de Direcció formats per més de quatre membres, quan les persones de cada sexe no superen el 60% ni representen menys del 40%. Si com a resultat d’aplicar aquest percentatge no s’obtinguera un nombre enter, l’arredoniment es farà per defecte o excés utilitzant el decimal fins a l’enter més proper.

b) En els equips de direcció formats per tres o quatre membres, quan tots dos sexes estiguen representats.

3. La composició equilibrada entre dones i homes referida en l’apartat 2.a serà aplicada quan el percentatge del sexe menys nombrós entre el cens de persones amb dedicació a temps complet en la Universitat o, si escau, en les facultats o escoles arribe al 40%. Quan el percentatge siga inferior, l’equip de govern en qüestió haurà de contenir una proporció de dones i homes de manera que el sexe menys nombrós mantinga, almenys, un percentatge de presència igual al que reflectisca el corresponent cens de persones amb dedicació a temps complet.

DISPOSICIÓ ADDICIONAL TRANSITÒRIA

Els equips de govern ja formats mantindran la composició actual fins a la celebració de noves eleccions.

DISPOSICIÓ FINAL. ENTRADA EN VIGOR

Una vegada aprovada pel Consell de Govern, aquesta normativa entrarà en vigor l’endemà de la publicació en el Butlletí Oficial de la Universitat d’Alacant.





[Carretera Sant Vicent del Raspeig s/n  
03698 Sant Vicent del Raspeig - Alacant  
 Tel. 33 695 8338 - Fax 09 570 8048](https://www.google.es/maps/@81.359773,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12951&trk=tyah&trkInfo=tarId%8I9463948918472%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)